La 22 iulie curent, prin Ordinul MAI 349/2022 a fost stabilit mecanismul de organizare, coordonare și gestionare a activităților în contextul Platformei Multidisciplinare Europene împotriva Amenințărilor Criminale (EMPACT).
Astfel, au fost desemnate nominal Punctul național focal pe domeniul investigațiilor asupra criminalității organizate transfrontaliere și Punctul național focal pe componenta armelor și munițiilor.
EMPACT este un mediu ad-hoc de management pentru dezvoltarea de activități, cu scopul de a atinge obiectivele prestabilite. Este o platformă structurată multidisciplinară de cooperare a statelor membre în cauză, a instituțiilor și a agențiilor UE, precum și a țărilor terțe, organizațiilor internaționale și a altor parteneri (publici și privați), pentru a aborda amenințările cu impact sporit ale criminalității internaționale organizate.
Relația dintre EMPACT și Centrul de securitate al Uniunii Europene pentru securitatea internă și gestionarea frontierei de stat constă în oferirea posibilității Republicii Moldova de a participa la ciclul de politici Europene în domeniul securității.